ગઈ રાતે દસ વાગ્યાના સુમારે ચોરડી દરવાજા નજીક ઝાઈલો કારમાં અાવેલા કેટલાક તોફાની તત્ત્વોએ એક મુસ્લિમ યુવાન સાથે ઝઘડો કરી માર મારી ગંભીર ઈજાઓ પહોંચાડી હતી. ઝઘડા દરમિયાન અંધાધૂંધ ગોળીબાર કરી અા શખસો ફરાર થઈ ગયા હતા. અા ઘટના બાદ સામેનો જૂથ પણ હથિયારો સાથે વાહનો ઉપર નીકળી પડતાં ચોરડી દરવાજાથી ત્રણ ખૂણિયા સુધીનો વિસ્તારમાં ભયનો માહોલ ઊભો થયો હતો. અા વખતે ટોળાએ બોથડ પદાર્થના ઘા ઝિંકી માર્કેટિંગ યાર્ડમાં શાકભાજીનો વ્યવસાય કરતાં સંજય ભાદાણી નામના યુવાનની હત્યા કરતા મામલો વધુ તંગ બન્યો હતો.